section_heading: Karijera
paragraph_text: Njegove najranije filmske uloge uključuju nastupe u uradcima kao što su Hamburger Hill, Lov na Crveni oktobar, Posljednja večera, Opasne misli i Pustolovine Huckleberryja Finna. Kasnije se pojavio u filmovima kao što su Cookie's Fortune redatelja Roberta Altmana, Obnovljena ljubav redateljice Penny Marshall i Svemirski kauboji redatelja Clinta Eastwooda. Vance je također nastupio i u romantičnoj komediji Ljubav i akcija u Chicagu čiji je bio ko-producent. Glumio je Bobbyja Sealea (jednog od osnivača pokreta Crnih pantera) u dokumentarističkoj drami Panther redatelja Melvina i Maria Van Peeblesa. Godine 2008. i 2009. nastupio je u gostujućoj ulozi u posljednjoj sezoni televizijske serije Hitna služba skupa sa svojom suprugom Angelom Bassett.